**ՀԱՇՎԵՏՎՈՒԹՅՈՒՆ**

**Հայաստանի Հանրապետության կրթության տեսչական մարմնի պատվիրակության՝ Վրաստանի Հանրապետություն աշխատանքային այցի մասին**

**Ամսաթիվ՝ 2025 թվականի հոկտեմբերի 9-11
Տեղեկացնում է՝ Հայաստանի Հանրապետության կրթության տեսչական մարմինը (այսուհետ՝ տեսչական մարմին)**

Տեսչական մարմնի ղեկավար Վաղարշակ Մատիկյանի գլխավորած պատվիրակությունը 2025 թվականի հոկտեմբերի 9-11-ը եռօրյա աշխատանքային այցով գտնվում էր Վրաստանում։ Այցը ճանաչողական բնույթ էր կրում և նպատակ ուներ խորացնել երկու երկրների կրթական վերահսկողական կառույցների միջև համագործակցությունը, ծանոթանալ Վրաստանի կրթության բնագավառում վերահսկողության եղանակներին։

Հայկական պատվիրակությանը հյուրընկալել էր Վրաստանի կրթության և գիտության նախարարության ենթակայությամբ գործող Կրթության որակի բարձրացման ազգային կենտրոնը (NCEQE)։

Այցի ընթացքում կողմերը քննարկեցին կրթության որակի ապահովման և վերահսկողական մեխանիզմների կատարելագործմանն ուղղված մի շարք հարցեր, ինչպես նաև անդրադարձան ընդհանուր մարտահրավերներին ու փոխադարձ հետաքրքրություն ներկայացնող ոլորտներին։

Քննարկման հիմնական թեմաներն էին․

* ուսումնական հաստատությունների ռիսկերի գնահատման մեթոդաբանությունը,
* ստուգումների պլանավորման և իրականացման գործընթացները,
* կրթության որակի գնահատման գործիքակազմերի կատարելագործումը,
* կրթական վերահսկողական մեխանիզմների համեմատական ուսումնասիրությունը,
* երկկողմ փորձի փոխանակման և շարունակական համագործակցության հնարավորությունները։

Կրթության որակի բարձրացման ազգային կենտրոնի փոխտնօրեն Լաշա Մարգիշվիլին բարձր գնահատեց երկու բարեկամ երկրների համապատասխան կառույցների միջև ձևավորվող գործնական կապերը և վստահություն հայտնեց, որ փոխգործակցության ընդլայնումը կնպաստի կրթության որակի շարունակական բարելավմանը և վերահսկողական նոր գործիքակազմերի ներդրմանը։

Տեսչական մարմնի ղեկավար Վաղարշակ Մատիկյանը ներկայացրեց տեսչական մարմնի հիմնական գործառույթներն ու առաջնահերթությունները՝ շեշտելով արդյունավետ վերահսկողական գործիքակազմերի մշակման կարևորությունը, որոնք հնարավորություն կտան գնահատել ուսումնական հաստատության կրթական գործընթացի բովանդակային բաղադրիչները։

Տեսչական մարմնի ռիսկի գնահատման, ստուգումների պլանավորման, վերլուծությունների և գնահատման վարչության պետ Զարուհի Միքայելյանը ներկայացրեց ուսումնական հաստատությունների ռիսկերի գնահատման մեթոդաբանությունը, իսկ տեսչական մարմնի հանրակրթության վարչության գլխավոր մասնագետ Աիդա Բարսեղյանն անդրադարձավ ստուգումների իրականացման ընթացակարգերին ու մոտեցումներին։

Վրացական կողմի գործընկերները ներկայացրին իրենց վերահսկողական և գնահատման գործընթացների կազմակերպման փորձը, ձեռքբերումներն ու առաջիկա ծրագրերը՝ պատրաստակամություն հայտնելով շարունակել փոխանակել լավագույն փորձը և զարգացնել երկկողմ համագործակցությունը։

Այցի ավարտին կողմերը փոխանակվեցին հուշանվերներով՝ ի նշան համագործակցության և բարեկամական կապերի ամրապնդման։ Ընդգծվեց մեկնարկած համագործակցության շարունակականության և փոխադարձ այցերի ու փորձի փոխանակման կարևորությունը։

Պատվիրակության կազմը.

| **N** | **Անուն, Ազգանուն** | **Պաշտոն** | **Ստորաբաժանում** |
| --- | --- | --- | --- |
|  | Վաղարշակ Մատիկյան | ԿՏՄ ղեկավար |  |
|  | Սուրեն Ավետիսյան | Վարչության պետ | Հանրակրթության վարչություն |
|  | Դիանա Ալեքսանյան | Գլխավոր մասնագետ | Հանրակրթության վարչություն |
|  | Արմենուհի Բարսեղյան | Գլխավոր մասնագետ | Հանրակրթության վարչություն |
|  | Կարինե Սահակյան | Գլխավոր մասնագետ | Հանրակրթության վարչություն |
|  | Ռուզաննա Գևորգյան | Գլխավոր մասնագետ | Հանրակրթության վարչություն |
|  | Աիդա Բարսեղյան | Գլխավոր մասնագետ | Հանրակրթության վարչություն |
|  | Լաուրա Սամվելյան | Գլխավոր մասնագետ | Հանրակրթության վարչություն |
|  | Հասմիկ Մանասյան | Գլխավոր մասնագետ | Հանրակրթության վարչություն |
|  | Ռուզաննա Գնդոլյան | Գլխավոր մասնագետ | Հանրակրթության վարչություն |
|  | Քնարիկ Սաղաթելյան | Գլխավոր մասնագետ | Հանրակրթության վարչություն |
|  | Գայանե Մամյան | Գլխավոր մասնագետ | Հանրակրթության վարչություն |
|  | Գայանե Ինիջյան | Գլխավոր մասնագետ | Հանրակրթության վարչություն |
|  | Ռուզաննա Ադոյան | Գլխավոր մասնագետ | Հանրակրթության վարչություն |
|  | Անահիտ Մելիքյան | Գլխավոր մասնագետ | Հանրակրթության վարչություն |
|  | Զարուհի Միքայելյան | Վարչության պետ | Ռիսկերի գնահատման, ստուգումների պլանավորման, վերլուծությունների և գնահատման վարչություն |
|  | Հռիփսիմե Խաչատրյան | Գլխավոր մասնագետ | Որակի ապահովման բաժին |
|  | Անուշ Այվազյան | Ղեկավարի օգնական |  |
|  | Վարդուհի Պետրոսյան | Բաժնի պետ | Հանրության հետ կապերի բաժին |
|  | Զինա Ղուկասյան | Փորձագետ | Հանրակրթության վարչություն |

*Կազմեց՝*

*ղեկավարի օգնական Անուշ Այվազյան*

*(010) 203027,* *anush.ayvazyan@eib.gov.am*